**Pachetul PRAGA**

**Redactor – Alina Cazachevici**

1. Blitz despre Bere

a) Se spune că fără de bere piramidele din Giza nu ar fi fost construite. Dar la ce anume era folosită berea?

b) Chicha este o bere tradițională Peruviană care datează de pe timpurile Incașilor. Ea are un ingredient foarte straniu, poate chiar prea personal, care este acesta?

Răspuns: a) plată pentru muncitori b) salivă umană

Sursa: http://www.i2e.org/blog/beer-trivia-questions-answers/

Autor: Ileana Partachi

2. O întrebare dulce!

Într-o perioadă, ele au fost înlocuite cu nişte sfere mici de ghips, ceea ce a dus la o interdicţie din partea poliţiei italiene. În prezent, cel mai des, ele sunt confecţionate din hârtie.

Î: Despre ce este vorba?

Răspuns: Confeti

Sursa: <https://ru.wikisource.org/wiki/%D0%AD%D0%A1%D0%91%D0%95/%D0%9A%D0%BE%D0%BD%D1%84%D0%B5%D1%82%D1%82%D0%B8>

Autor: Alina Cazachevici

3. Atenție, în întrebare au fost făcute înlocuiri!

Acest termen, X, a fost întâlnit în una din descrierile lui Thomas Edison a erorilor și a problemelor apărute în timpul inventării aparatelor sale. Una din versiunile apariției denumirii acestui proces este colectarea X-șilor cu ajutorul aspiratorului dintre firele primelor mașini de calcul, așa-numitele ”calculatoare cu fire”.

Î: Nu vă întrebăm ce am înlocuit prin X, ci care este denumirea procesului descris mai sus?

Răspuns: Debugging.

Comentariu: Originea termenului de ”bug” nu este cunoscută cu certitudine. Cel mai cunoscut bug din domeniul informaticii este ”Ecranul albastru” al OS Windows.

Sursă: <http://en.wikipedia.org/wiki/Software_bug>

Autor: Victor Turcan

4. Atunci când în Tipperary Hill, un sector al oraşului Syracuse, SUA, a fost pentru prima dată instalat acest obiect, tineretul Irlandez a fost indignat că partea “irlandeză” se află sub cea “britanică”, şi periodic modificau obiectul. Autorităţile statului New York îl “modificau” înapoi, astfel ca el să corespundă legii şi să nu ducă în eroare o anumita categorie de oameni. Aşa a durat până în 1928, când sectorul respectiv a primit permisiunea oficială de a modifica obiectul.

Î: Despre ce obiect este vorba?

Răspuns: Semafor

Comentariu: Şi până în prezent acolo se află un semafor întors. Semaforul întors putea să ducă în eroare oamenii care sufereau de daltonism.

Autor: Alina Cazachevici

5. Scufundarea corabiei SS Eastland este cea mai mare tragedie care a avut loc pe marile lacuri din SUA, în urma căreia au decedat 844 de pasageri. Corabia s-a scufundat paradoxal din motive de securitate. Cauza a fost greutatea excesivă, cauzată de bărcile de salvare care au fost completate neplanificat după înecul Titanicului. Accidentul s-a produs la doar câțiva metri de la mal, corabia s-a întors pe o parte, spre port și a început să se scufunde.

Î: Ce i-a făcut pe pasageri să se afle pe puntea bărcii dinspre port?

Răspuns: Fotografie comună

Comentariu: Din cauza greutății excesive care nu a fost luată în calcul la proiectare corabiei, s-a produs tragedia

Autor: Diomid Revenco

6. Pentru prezentator: *numele roboțelului a se citi in romana: D-O-N-cratima-opt-r*

În articolul dedicate roboțeilor-cercetători se povestește despre Roboțelul scoțian DON-8r, care este dotat cu un colector special pentru anumite obiecte. Atunci când roboțelul primește un astfel de obiect, el începe literalmente să lumineze de fericire și să se miște în direcție arbitrară. “Sora” din Japonia a acestui roboțel, reacționează altfel: dă din mâini, din pleoape și face plecăciuni.

Î: În textul de mai sus, 2 litere au fost înlocuite cu 4. Scrieți aceste 2 litere!

Răspuns: ȘE

Comentariu: Cuvântul “cerșetori” a fost transformat in “cercetători”

Sursa: <http://www.membrana.ru/particle/16079>

Autor: Alina Cazachevici

7. Numele personajelor principale ale acestor două cărți se deosebesc printr-o literă. Și conținutul acestor două cărți se deosebește printr-o literă.

Î: Numiți cele două personaje!

Răspuns: Gatsby și Gadsby

Comentariu: ”Gadsby” este romanul fără litara ”e”.

Autor: Alina Cazachevici

8. În Marea Britanie este popular jocul televizat – Only Connect. În următorul blitz dublu, aveți șansa să îl jucați și voi. Scrieți ce au în comun cele enumerate!

a) Urșii panda Chia-Chia și Ching-Ching, 100.000 de bulbi de lalele, Statuia Libertății și Bradul de Crăciun din Scuarul Trafalgar.

b) Bohemian Rhapsody, Tosca, Delilah și I shot the Sheriff.

Răspunsuri: a) Au fost dăruite de o țară altei țări b) Toate sunt cântece în care se recunoaște vinovăția într-o crimă

Comentariu: a) Chia chia și Ching ching sunt pande donate Grădinii Zoo din Londra, Bradul de Crăciun e donat de către Oslo în fiecare an din 1947.

Sursa: buzzfeed.com

Autor: Ileana Partachi

9. Încercând să dea o explicație științifică, savanții menționează faptul că, conform tradiției care exista la acest popor, primii care gustau din mâncare erau fiii mai mari, care mai primeau și porție dublă. Și în lumea animalelor se întâmplă asemănător: cele mai mature și puternice animale își fac de obicei primele drum la jgheab.

Î: Despre ce popor este vorba?

Răspuns: Egipteni.

Comentariu: Savanții încearcă să găsească o explicație științifică celor “Zece plăgi ale Egiptului”. Astfel, “Moartea Întâilor-Născuți” poate fi explicată prin otrăvirea cu toxinele ciupercii “Stachybotrys atra”, care s-a răspândit în straturile de sus ale rezervelor de cereale. Și pentru că din mâncare primii gustau fii mai mari, și mâncau porții duble – ei au și murit în număr mai mare.

Sursa: <https://ru.wikipedia.org/wiki/%D0%94%D0%B5%D1%81%D1%8F%D1%82%D1%8C_%D0%BA%D0%B0%D0%B7%D0%BD%D0%B5%D0%B9_%D0%B5%D0%B3%D0%B8%D0%BF%D0%B5%D1%82%D1%81%D0%BA%D0%B8%D1%85>

Autor: Alina Cazachevici

10. Japonezul Chiune Sugihara, sau mai simplu ”Sempo”, în numele căruia au fost numite: un asteroid, străzi în Kaunas și Vilnius - localitate unde a activat – a salvat viața a peste 6000 de evrei în timpul celui de al 2lea război mondial. A acționat contrar politicii externe a Japoniei prin acțiunile pe care le făcea pentru a salva evreii. Din acest motiv a fost demis din postul pe care îl deținea. Pentru a salva cât mai multe vieți a continuat să scrie până la momentul deportării sale forțate din Lituania.

Î: Ce scria el?

Răspuns: Vize

Comentariu: Acesta era Consul la Ambasada Japoniei în Lituania. El deschidea vize, scrise pe atunci manual, astfel ajutând evreii să emigreze.

Sursa: http://en.m.wikipedia.org/wiki/Chiune\_Sugihara

Autor: Diomid Revenco

11. Protagonistul povestirii “Ușa spre vară” de Robert Heinlein, este un inginer care crea roboți sau mașini care ușurau munca oamenilor. În lucrul său el a folosit câteva invenții militare care nu au fost patentate.

Î: Dar de ce acestea nu erau patentate?

Răspuns: pentru a nu le desecretiza (Se acceptă după sens).

Autor: Alina Cazachevici

12. Glumă postată pe facebook pe data de 16 decembrie 2014: ”Banii trebuie păstrați în X. Iată eu am pus banii într-o grămadă de X; acolo la sigur nu-i va căuta nimeni”. Ce a fost înlocuit prin X?

Răspuns: ruble

Sursă: fb page Valeriu Covalenco, postat în 16 decembrie 2014.

Autor: Valeriu Covalenco

Rezervă:

a. Într-un cartier din San Mateo, California, activează un cleptoman. El fură diverse lucruri de prin curțile vecinilor: ștergare, jucării, ciorapi, mingi, lenjerie, costume de baie și altele. Cu toate că victimele cunosc cine este făptașul, acestea nu cheamă poliția.

Î: Dar de ce?

Răspuns: Infractorul este un motan (Dusty the Klepto Cat)

Sursa: http://en.wikipedia.org/wiki/Dusty\_the\_Klepto\_Kitty

Autor: Ileana Partachi